**גאוטם שנטילאל אדאני** (בהינדי: **गौतम अदाणी**; נולד ב-24 ביוני 1962) הוא תעשיין ומיליארדר הודי, יו"ר ומייסד קבוצת אדאני, תאגיד הודי רב-לאומי שבסיסו באחמדאבאד העוסק בפיתוח נמלים ופעולות שונות בהודו. אדאני הוא נשיא קרן אדאני, המונהגת בעיקר על ידי אשתו פריטי אדאני.

הוא הקים את קבוצת אדאני בשנת 1988 וגיוון את עסקיו, בין היתר למשאבים, לוגיסטיקה, אנרגיה, חקלאות, ביטחון וחלל.

במאי 2022 נכנס לראשונה לרשימת חמשת האנשים העשירים בעולם, כאשר הונו האישי הוערך במעל 125 מיליארד דולר, חודש לאחר מכן עקף את ביל גייטס ועלה למקום הרביעי, ובהמשך השנה רשם שווי של 157 מיליארד דולר ועקף גם את ג'ף בזוס, וברנאר ארנו, והיה שני רק לאילון מאסק.

חיים מוקדמים
------------

גאוטם אדאני נולד ב־24 ביוני 1962 במשפחה ג'ייניסטית, לשנטילאל ושנטי אדאני באחמדאבאד, גוג'ראט. יש לו 7 אחים והוריו היגרו מהעיירה תרד שבצפון גוג'ראט. אביו היה סוחר טקסטיל. הוא התחנך בבית הספר "Sheth Chimanlal Nagindas Vidyalaya" באחמדאבאד. הוא נרשם לתואר ראשון במסחר באוניברסיטת גוג'ראט, אך נשר לאחר השנה השנייה. אדאני התעניין בעסקים, אך לא בעסקי הטקסטיל של אביו.

קריירה
------

בשנת 1978, כנער, עבר אדאני למומבאי לעבוד כסדרן יהלומים אצל האחים מהנדרה. הוא עבד שם במשך 2–3 שנים לפני שהקים חברת תיווך יהלומים משלו בזאברי בזאר, מומבאי.

בשנת 1981, אחיו הבכור מנסוקבהאי אדאני קנה יחידת פלסטיק באחמדאבאד והזמין אותו להיות המנהל תפעול. מיזם זה התגלה כשערו של עדני למסחר עולמי באמצעות יבוא פוליוויניל כלוריד (PVC).

בשנת 1985 החל לייבא פולימרים ראשוניים לתעשיות בקנה מידה קטן. בשנת 1988 הקים אדאני את "אדאני אקספורטס בע"מ", כיום "אדני אנטרפרייז בע"מ", חברת האחזקות של קבוצת אדאני. במקור, החברה עסקה בסחורות חקלאיות ואנרגיה.

ב-1991 התברר שמדיניות הליברליזציה הכלכלית הייתה חיובית עבור החברה שלו והוא החל להרחיב את העסקים למסחר במתכות, טקסטיל ומוצרי אגרו.

בשנת 1994 הודיעה ממשלת גוג'ראט על מיקור חוץ ניהולי של נמל מונדרה ובשנת 1995 אדאני קיבל את החוזה.

בשנת 1996 הוקמה זרוע עסק האנרגיה של קבוצת אדאני, "אדאני פאואר". חברת אדאני פאואר מחזיקה תחנות כוח תרמיות בהספק של 4620 מגה-וואט, יצרנית הכוח התרמי הפרטי הגדולה ביותר במדינה.

בשנת 2006, אדאני נכנס לעסקי ייצור החשמל. בשנים 2009–2012 רכש את נמל אבוט פוינט באוסטרליה ואת "מכרה פחם כרמיכאל" בקווינסלנד.

במאי 2020 זכה עדני בהצעה הסולארית הגדולה בעולם של תאגיד אנרגיה סולארית בהודו (SECI) בשווי של 6 מיליארד דולר. פרויקט תחנת כוח פוטו-וולטאית 8000 מגה-וואט תוקם על ידי "אדאני גרין" ו"אדאני סולאר" תקים חוות ייצור של 2000 מגה-וואט נוספים של תאים סולאריים ומודולים נוספים.

בספטמבר 2020 רכש אדאני 74% ממניות נמל התעופה מומבאי, שהוא נמל התעופה השני בגודלו (תעבורת נוסעים) בהודו.

בשנת 2022 נכלל ברשימת טיים 100.

ב-14 ביולי 2022 זכתה במכרז להפעלת נמל חיפה השותפות שכוללת את גדות מסופים לכימיקלים (30%) וקבוצת אדאני הנשלטת על ידי אדאני (70%). ב-10 בינואר 2023 קבוצת אדאני-גדות שילמה למדינת ישראל 2.9 מיליארד ש"ח ובזה הושלם תהליך ההפרטת הנמל.

בסןף ינואר 2023 פרסמה חברת המשקיעים האמריקאית הינדנבורג ריסרץ' טענות שלפיהן קבוצת אדאני, שבראשה גאוטם אדאני, ביצעה מניפולציה בשערי המניות שלה. הבורסה ההודית טולטלה, S&P שינתה את דירוג החוב שלו לשלילי, והפייננשל טיימס הזהיר את ממשלת הודו כי אם היא לא תברר לגביו התנהלותו, רצינותה בכלכלה העולמית תועמד בספק. שווי החברה עבר טלטלה. משרד התובע במחוז המזרחי של ניו יורק וה-SEC מנהלים חקירה נגד קבוצת אדאני.

חיים אישיים
-----------

גאוטם אדאני נשוי לפריטי אדאני ולהם שני ילדים. הוא נחטף והוחזק כבן ערובה בגין כופר בשנת 1998, אך שוחרר מבלי לגבות את הכסף. הוא היה במלון טאג' במהלך פיגועי מומבאי בשנת 2008, אך שרד על ידי כך שהתחבא בשירותים.

קישורים חיצוניים
----------------

ויקישיתוף מדיה וקבצים בנושא **גאוטם אדאני** בוויקישיתוף
* 

* אתר האינטרנט הרשמי של גאוטם אדאני
* גאוטם אדאני, ברשת החברתית אקס (טוויטר)
* האיש הכי עשיר באסיה, שנחטף וכמעט נרצח בפיגוע טרור: הרוכש של נמל חיפה
* סדקים בתשתית: מה מאיים על הונם של בעלי נמל חיפה?

הערות שוליים
------------

1. ↑  "Gautam Adani". *Bloomberg*.
2. 1 2  "Gautam Adani Biography". *Business map of india*. 2015-06-02.
3. ↑  "The Rise Of The Tycoon: Gautam Adani". *Businessworld*. 2019-02-26.
4. ↑  "Gautam Adani Biography". *Tu13Dekh*. 2019-10-22.
5. ↑  "Top 10 Gujrati Billionaires". *India TV*. 2015-08-01.
6. ↑  Cambridge Core (2017-12-12). "Transnational Indian Business in the Twentieth Century".
7. ↑  "Business Journal". *cambridge*. 2017-12-12.
8. ↑  "Gautam Adani Biography". Businessmapsofindia. 2015-06-02.
9. ↑   "Gautam Adani Biography". Businessmapsofindia. 2015-06-02.
10. ↑   "Gautam Adani". timesofindia. 2014-04-10.
11. ↑  "Adani Solar Project". economictimes.com. 2016-06-13.
12. ↑   "Gautam Adani, chairman Adani group". outlookbusiness.com. 2015-07-10.
13. ↑  Reporter, S. I. (2020-06-09). "Adani Green hits new high on winning world's largest solar bid worth $7 bn". *Business Standard India*. נבדק ב-2020-06-10.
14. ↑  "Adani wins world's largest solar project; to invest Rs 45,000 crore". *The Financial Express* (באנגלית אמריקאית). 2020-06-09. נבדק ב-2020-06-10.
15. ↑  Gautam Adani: The 100 Most Influential People of 2022, Time (באנגלית)
16. ↑  וושינגטון, יואב קרני (2023-02-10). "הטייקון ההודי והקשר הישראלי: קריסת הענק של גאוטם אדאני". *Globes*. נבדק ב-2023-06-23.
17. ↑  "אחרי שאיבד שני שלישים מהאימפריה: גאוטם אדאני מתחיל להתאושש". *TheMarker*. נבדק ב-2023-06-23.
18. ↑  "בעקבות דו"ח הינדנבורג: רוכש נמל חיפה נמצא תחת חקירה בארה"ב". *TheMarker*. נבדק ב-2023-06-23.
19. ↑   "Gautam Adani". *mapsofindia.com*. 2015-06-02.
20. ↑   "Priti Adani". *ahmedabadmirror*. 2016-07-07.
21. ↑  "Gautam Adani". *wealthx.com*.(הקישור אינו פעיל)
22. ↑  "Throwback: When India's fifth richest man was kidnapped for ransom". *Times Now News* (באנגלית). 14 ביוני 2020. נבדק ב-13 בדצמבר 2020. `{{cite news}}`:  (עזרה)
23. ↑  "Two accused of abducting Gautam Adani 20 years ago acquitted". *The Indian Express* (באנגלית). Ahmedabad. 1 בדצמבר 2018. נבדק ב-13 בדצמבר 2020. `{{cite news}}`:  (עזרה)
24. ↑  Sazonov, Alexander; Shrivastava, Bhuma; Sanjai, P R (13 בדצמבר 2020). "Billionaire Survivor of Ransom, Terror Attacks Now Rivals Ambani". *Bloomberg.com* (באנגלית). נבדק ב-13 בדצמבר 2020. `{{cite news}}`:  (עזרה)
25. ↑  Shukla, Nimish (28 בנובמבר 2008). "Gautam Adani felt safe in Taj toilet". *The Times of India* (באנגלית). נבדק ב-13 בדצמבר 2020. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1277032963
* VIAF: 577167322913678000003
* WorldCat (עם VIAF): 577167322913678000003

 |